b'\n_START_ARTICLE_\nKorvaken\xc3\xa4tkelm\xc3\xa4\n_START_SECTION_\nUlkon\xc3\xa4k\xc3\xb6\n_START_PARAGRAPH_\nYksivuotisen korvaken\xc3\xa4tkelm\xc3\xa4n rento varsi kasvaa 10\xe2\x80\x9350 senttimetri\xc3\xa4 pitk\xc3\xa4ksi. Kasvilla ei ole lainkaan lehtim\xc3\xa4isi\xc3\xa4 lehti\xc3\xa4, sill\xc3\xa4 lehdet ovat muuntuneet kokonaan k\xc3\xa4rhiksi. Lehtien sijaan isot, keih\xc3\xa4styviset korvakkeet toimivat kuin lehdet. Kukat kasvavat yksitt\xc3\xa4in ja ovat pitk\xc3\xa4per\xc3\xa4iset, teri\xc3\xb6 on v\xc3\xa4rilt\xc3\xa4\xc3\xa4n keltainen. Korvaken\xc3\xa4tkelm\xc3\xa4n palko on 2\xe2\x80\x933,5 cm pitk\xc3\xa4.\n_START_SECTION_\nKorvaken\xc3\xa4tkelm\xc3\xa4 Suomessa\n_START_PARAGRAPH_\nKorvaken\xc3\xa4tkelm\xc3\xa4 on Suomessa hyvin harvinainen tulokas l\xc3\xa4hinn\xc3\xa4 rannikkoalueilla satamissa. Sit\xc3\xa4 ei ole tavattu sitten 1960-luvun. Laji kukkii Suomessa kes\xc3\xa4-elokuussa.\n_START_SECTION_\nMyrkyllisyys\n_START_PARAGRAPH_\nKorvaken\xc3\xa4tkelm\xc3\xa4 on ihmiselle eritt\xc3\xa4in myrkyllinen, koska sen siemeniss\xc3\xa4 on \xce\xb2-n-oksaaliamino-l-alaniinia eli BOAAta.'